ठीक यही हाल आध्यात्मिक महात्मा जी लोगों का है कि मिथ्याज्ञानाभिमान में इतना फूले हुये हैं कि साक्षात् भगवान का अवतार ही बनने लगे हैं। वह भी एक या दो नहीं, सब के सब ही अवतार ही बन रहे हैं। जबकि इन लोगों को यह भान (जानकारी) हो चुका है कि परमेश्वर का अवतरण भू-मण्डल पर हो गया है। वह परमप्रभु सबका निरीक्षण-परीक्षण करने हेतु मनुष्य शरीर धारण करके, वह भी सामान्य गृहस्थ परिवार के सामान्य मनुष्य रूप में ही, ताकि सभी लोग देख व पहचान न सकें। पहचान भी हो, तो विश्वास ही न हो सके। जब इस प्रकार की जानकारी इन महातमन् बंधुओं को है ही क्योंकि ये सभी लोग इन बातों की घोषणाएँ कर रहे हैं। ये लोग यह भी जानते हैं कि परमेश्वर कभी भी अभिमान, अहंकार आदि में फूले हुये महात्मा, वैज्ञानिक, मनोवैज्ञानिक, विद्वान, प्रशासनिक अधिकारियों और कर्मचारियों सहित प्रशासनिक नेता आदि आदि में से किसी को भी, जो अत्याचार, भ्रष्टाचार और अहंकार आदि में लगे हुये और फूले हुये हैं, ‘ठीक’ किए बिना अब छोड़ नहीं सकता। इसका समय अब अति निकट है। अभी तो वह निरीक्षण-परीक्षण में लगा है